Kinemorphic Screensaver

Kinemorphic er et skjermbeskytterprogram som dukker opp på skjermen av seg selv når datamaskinen har stått stille en stund. Kinemorphic lager de flotteste mønstre i helt fantastiske farger på skjermen din. Bak det hele ligger enkel matematikk. Ut fra forskjellige formler som du kan påvirke, danner maskinen levende bilder.

For å nyte fargefyrverkeriet behøver du ikke å foreta deg noe som helst. Bare la musen hvile og tastaturet stå i fred, så overtar Kinemorphic selv underholdningen.
Hvis du vil leke litt med alle innstillingene som ligger i programmet, kan du klikke på skrivebordet med høyre museknapp og velge menypunktet "Egenskaper". Klikk så på kategorien "Skjermbeskytter".

Når du har installert Kinemorphic, er den automatisk valgt som skjermbeskytter. Ved å endre på innstillingene kan du bestemme hvor lenge maskinen skal være i ro før skjermbeskytteren setter i gang. Sett den f.eks. til å gå etter to minutter uten aktivitet.

Klikk på knappen "Innstillinger" for å få tilgang til alle mulighetene som Kinemorphic inneholder.
Kinemorphics vinduer innholder ikke mindre enn 19 kategorier. Her er forklaringer til de viktigste elementene i de viktigste menyene

Main Settings 
Animation Speed Bestemmer hastigheten på animasjonen. Du kan regulere mellom rask og langsom.
Saved Displays Velg mellom en lang rekke mønstre som er definert på forhånd.
Allow Quick Preview Klikk i denne boksen for å kunne se den aktuelle innstillingen i det lille vinduet.

Auxillary Settings 
Set "CPU Usage" til "High". Da unngår du at animasjonene blir hakkete. Til gjengjeld vil andre programmer kjøre langsommere så lenge skjermbeskytteren er på skjermen.

Edit Displays 
Også her kan du, som under "Main Settings", velge et mønster ("Saved Displays"). Men her kan du endre på dem ved å klikke i de 12 boksene ("Active Modules"). Hvert mønster er lagd med en eller flere aktive moduler. Ved å endre på disse innstillingene endrer du fullstendig på mønsteret. Bruk "Preview"-knappen for å se forandringene. Får du lagd et mønster du liker spesielt godt, kan du gi det et navn og lagre det. Under "Saved Displays" skriver du det navnet du vil bruke og trykker på "Save Selection"-knappen.

Du behøver ikke foreta deg noe som helst for å få glede av Kinemorphic Screensaver, men det er så mange flotte muligheter i programmet at det er verd å undersøke noen av dem. Selv om det "bare" er snakk om en skjermbeskytter, ligger det mange timers underholdning bare i å prøve alle innstillingene.

Hver gang skjermbeskytteren er aktiv, kan du avbryte den ved å trykke på en tast eller ved å flytte litt på musen. For å gå ut av innstillingsmenyene klikker du på "OK" så kommer du tilbake til skrivebordet.

Avinstallering 
Åpne Kontrollpanel og dobbeltklikk på ikonet "Legg til/Fjern programmer". Du får nå en liste over ulike programmer. Finn programmet "The Kinemorphi 3D Screen Saver" og trykk på knappen "Legg til/Fjern…". Da blir Kinemorphic Screensaver demo fjernet fra datamaskinen.

Systemkrav
Windows 95
486 CPU
2 MB harddiskplass
8 MB RAM